Dihlatse di Rekiša Moago wa 97 Columbia Heights, wo e Bego e le Hotele Yeo e Bitšwago Margaret
BALA KA Seafrikaans Sealbania Searmenia Sedanishi Sedutch Sefinishi Sefora Segeorgia Segerika Sehangari Seindonesia Seisemane Seisoko Sejapane Sejeremane Sekirghiz Sekorea Selithuania Semalagasy Semandarin sa China (Simplified) Semandarin sa China (Traditional) Senorway Sepanishi Sepedi Sepolishi Sepotokisi Seromania Serussia Seserbia Seserbia (Mongwalelo wa Seroma) Sesinhala Seslovakia Seslovenia Seswahili Sesweden Setagalog Setaliana Seturkey Seukraine Seyoruba se-Chewa se-Croatia se-Czech
Dihlatse di Rekiša Moago wa 97 Columbia Heights
Moago wo o mobotsebotse wa hotele ya Margaret, o feditše mengwaga e mentši e le moago o moteleletelele wa Brooklyn.
NEW YORK—Ka Laboraro la di-26 tša October 2016, Dihlatse di tsebišitše gore moago wa tšona wo o lego 97 Columbia Heights kua Brooklyn, New York, o a rekišwa. Moago wo wa bodulo wa mabato a 11, woo ge o le ka gare ga wona o kgonago go bona East River le meago ya Manhattan, o karolong ya ka leboa ya tikologo e botse yeo e nago le histori e ntši ya Brooklyn Heights.
Moago wa 97 Columbia Heights o be o hlamilwe ka tsela yeo e nyakilego e swana le ya hotele ya kgale ka go o tsenya koporo, ditena tše dikhwibidu le mafasetere khoneng ya moago.
Mo moago wo o lego gona, kgale go be go na le hotele yeo e bitšwago Margaret yeo e ilego ya swa lorelore ka 1980. Mohlami wa meago e lego Stanton Eckstut o ile a hirwa gore a tlo hlama moago o mofsa wa bodulo, woo o bego o sa na le dibopego tše itšego tša go hlompha motho yo a bego a hlamile hotele yeo, tše bjalo ka go tsenya koporo, ditena tše dikhwibidu le go tsenya mafasetere khoneng ya moago. Ka 1986, ge moago wo wa bodulo o be o agiwa, lefelo leo le ile la rekišetšwa Dihlatse gomme e be e le moago wa bodulo wa batho bao ba šomago ntlongkgolo ya rena. David A. Semonian, e lego seboleledi sa Dihlatse tša Jehofa ntlongkgolo ya rena, o re: “Batho ba bantši bao ba šomago ntlongkgolo ya rena ga e sa le ba dula moagong wo wa 97 Columbia Heights mengwageng e 30 e fetilego. Bobotse bja moago wo le lefelo leo o lego go lona, di dira gore e be moago o ratwago wa bodulo.”
Moago wo wa disekweremithara tše 8,232 o na le diphapoši tše 97, tšeo tše dingwe tša tšona di nago le di-balcony tša go tšwela ka ntle le tša ka godimo ga moago. Moago wo o na le lefelo la go phaka dikoloi tše 30 ka gare leo o tsenago go lona o diriša tsela yeo e lego setarateng sa Orange.
Morena Semonian o hlalosa gore: “Bašomi le diofisi tša rena di hudugela ntlongkgolo ya rena e mpsha kua Warwick, New York, yeo e thomilego go šoma ka di-1 tša September 2016. Go rekišwa ga moago wa 97 Columbia Heights ke mogato o mongwe wa go itokišeletša go huduga.”
David A. Semonian, Ofisi ya Ditaba tša Setšhaba, 1-718-560-5000